open-index/open-wikipedia-markdown huggingface dataset:
Χέρμαν Ε΄ του Μπάντεν-Μπάντεν

Ο **Χέρμαν Ε΄** (γερμ.: *Hermann V*, 1180 - 16 Ιανουαρίου 1243) από τον Οίκο του Τσέρινγκεν ήταν μαργράβος του Μπάντεν-Μπάντεν.

## Βιογραφία
Ήταν ο πρωτότοκος γιος του Χέρμαν Δ΄ μαργράβου του Μπάντεν και της Μπέρτας, κόρης του Λουδοβίκου παλατινού κόμη του Τύμπινγκεν.

Στην έριδα για τη διαδοχή του Γερμανικού θρόνου το 1198, ο Χέρμαν Ε΄ έλαβε το μέρος του Φιλίππου των Χοενστάουφεν δούκα της Σουαβίας, αλλά από το 1208 πήγε με το μέρος του Όθωνα Δ΄ των Γουέλφων, που εκλέχθηκε βασιλιάς. Ήταν πιστός ακόλουθος του διαδόχου του Φρειδερίκου Β΄ των Χοενστάουφεν (ανιψιού του Φιλίππου). Ο Χέρμαν Ε΄ ίδρυσε τις πόλεις Πφόρτσχαϊμ, Μπάκνανκ και Στουτγάρδης, μάλιστα η πρώτη έγινε έδρα του μαργραβάτου.

Τάφηκε στο Μπάκνανκ· το 1248 η χήρα του μετέφερε τη σορό του στο Λίχτενχαλ.

## Οικογένεια
Νυμφεύτηκε το 1217 την Ιρμενγάρδη των Γουέλφων, κόρη του Ερρίκου Ε΄ παλατινού κόμη του Ρήνου και είχε τέκνα:
* Χέρμαν ΣΤ΄ 1225-1250, μάργραβος του Μπάντεν.
* Ροδόλφος Α΄ 1230-1288, μάργραβος του Μπάντεν-Μπάντεν.
* Μέχτιλντ απεβ. 1258, παντρεύτηκε τον Ούλριχ Α΄ κόμη της Βυρτεμβέργης.
* Ελισάβετ, παντρεύτηκε πρώτα τον Έμπερχαρντ κόμη του Έμπσταϊν και έπειτα τον Λουδοβίκο Β΄ κόμη του Λίχτενμπερκ.

## Εξωτερικές Πηγές
* genealogie-mittelalter.de

## Παραπομπές


Χερμαν 05
Ετεροχρωμία ίριδας

thumb|200px|Ολική ετεροχρωμία ίριδας σε γάτα
μικρογραφία|Ολική ετεροχρωμία σε γυναίκα- ένα μπλε και ένα καφέ μάτι

thumb|200px|Μερική ετεροχρωμία- μπλε μάτι με ένα καφέ τμήμα

Η **ετεροχρωμία της ίριδας** (heterochromia), γνωστή επίσης ως heterochromia iridis, ορίζεται ως η περίπτωση που εμφανίζονται 2 (ή περισσότερα) διαφορετικά χρώματα στις ίριδες ματιών ενός ανθρώπου ή ζώου.

Η κατάσταση κατά την οποία το χρώμα της ίριδας του ενός ματιού είναι διαφορετικό από το χρώμα της ίριδας του άλλου λέγεται ολική ετεροχρωμία (complete heterochromia). 

Υπάρχει επίσης και το φαινόμενο κατά το οποίο η ίρις του ενός ματιού έχει δυο χρώματα, δηλαδή το χρώμα ενός τμήματός της διαφέρει από το χρώμα της υπόλοιπης ίριδας. Αυτό αποκαλείται «μερική ετεροχρωμία» (partial heterochromia). 

Η ετεροχρωμία, είτε ολική, είτε μερική, είναι αποτέλεσμα σχετικό με την διαφορετική, πυκνότερη ή ελλιπέστερη συγκέντρωση χρωστικών ουσιών στον βυθό της ίριδας του ματιού, ή τμήματός του και οφείλεται σε γονιδιακή κληρονομικότητα, ή προκαλείται από ασθένεια ή τραυματισμό. Αυτό λοιπόν το ασυνήθιστο φαινόμενο οφείλεται σε άνισο καταμερισμό μελανίνης ή σε γενετικά αίτια όπως ο χειμερισμός, το σύνδρομο Horner ή το σύνδρομο Waardenburg.Το επηρεαζόμενο μάτι, αυτό δηλαδή με το διαφορετικό χρώμα, μπορεί να είναι υπερχρωματικό ή υποχρωματικό, δηλαδή να έχει περισσότερη συγκέντρωση μελανίνης στον βυθό της ίριδας του ματιού ή ελλιπή. Η πρώτη περίπτωση υποδεικνύει υπερπλασία των ιστών της ίριδας, ενώ η έλλειψη μελανίνης υποδεικνύει υποπλασία των ιστών.

H ετεροχρωμία δεν αφορά μόνο στον άνθρωπο, αλλά είναι ένα φαινόμενο που συμβαίνει και σε άλλα θηλαστικά. Ένα κοινό αίτιο είναι η αδρανοποίηση του Χ χρωμοσώματος των θηλυκών (X– inactivation) που μπορεί να προκαλέσει γενικότερα ετεροχρωματικά χαρακτηριστικά, όπως συμβαίνει στις γάτες καλίκο. 

Ο Μ. Αλέξανδρος περιγράφεται πως διέθετε ένα γαλάζιο και ένα καφέ μάτι, εμφανίζοντας το γενικά αυτό σπάνιο στους ανθρώπους φαινόμενο της ετεροχρωμίας, όπου οι ίριδες των ματιών διαφέρουν σε χρώμα μεταξύ τους.

Κατηγορία:Μάτι
Γενικές εκλογές στο Λεσότο 2017

μικρογραφία|Αποτελέσματα εκλογών στο Λεσότο 2017
ήφοι εκλογών στο Λεσότο 2017
**Γενικές εκλογές** στο Λεσότο διεξήχθησαν πρόωρα στις 3 Ιουνίου 2017 και είχαν ως αποτέλεσμα την νίκη για τον Τομ Ταμπάνε και το κόμμα του, το ABC, το οποίο κέρδισε 48 έδρες έναντι 30 για το Δημοκρατικό Κογκρέσο του Μοσισίλι. 

Αναδείχθηκαν οι 120 έδρες της Εθνοσυνέλευσης, της Κάτω Βουλής. Οι εκλογές προκηρύχθηκαν περισσότερο από τρία χρόνια νωρίτερα από το χρονοδιάγραμμα λόγω μιας επιτυχούς ψηφοφορίας δυσπιστίας κατά του πρώην πρωθυπουργού Μοσισίλι.

## Πλαίσιο
Έπειτα από τρία χρόνια, ο Πακαλίτα Μοσισίλι επέστρεψε στο αξίωμα του πρωθυπουργού στις γενικές εκλογές του Φεβρουαρίου του 2015 ως αρχηγός του Δημοκρατικού Κογκρέσου, νικώντας τον πρωθυπουργό Τομ Ταμπάνε της Σύμβασης Όλων των Μπασότο (ABC). Ωστόσο, τον Νοέμβριο του 2016 ανακοινώθηκε συμφωνία μεταξύ του αντιπροέδρου του Δημοκρατικού Κογκρέσου, Μογιανέ Μολελέκι και του Τομ Ταμπάνε για την απομάκρυνση του Μοσισίλι και την τοποθέτηση του Μολελέκι ως πρωθυπουργού.  Ο Μολελέκι διεγράφη από το Δημοκρατικό Κογκρέσο τον Δεκέμβριο του 2016 και ίδρυσε ένα νέο κόμμα, τη Συμμαχία των Δημοκρατών, τον Ιανουάριο του 2017. 

Στις 12 Φεβρουαρίου 2017 ο Ταμπάνε επέστρεψε στο Λεσότο από αυτοεξορία, δηλώνοντας ότι ο πρωθυπουργός Μοσισίλι δεν διέθετε πλέον την εντολή κοινοβουλευτικής πλειοψηφίας και δεσμεύθηκε να τον αποβάλει με πρόταση δυσπιστίας. Ισχυρίστηκε ότι με την επιστροφή του έθετε σε κίνδυνο τη ζωή του.

Η νέα αντιπολιτευτική συμμαχία νίκησε τον Μοσισίλι με την πρόταση δυσπιστίας που εγκρίθηκε την 1η Μαρτίου 2017 και πρότεινε τον Μολελέκι ως νέο πρωθυπουργό. Ο Μοσισίλι, που αντιμετώπιζε την επιλογή της παραίτησής του υπέρ του Μολελέκι ή την προκήρυξη πρόωρων εκλογών, επέλεξε την τελευταία. Ο ίδιος ενημέρωσε τον βασιλιά Λετσίε Γ΄ να διαλύσει το Κοινοβούλιο, και ο βασιλιάς το έπραξε στις 7 Μαρτίου, παρά την προσπάθεια της αντιπολίτευσης να παρεμποδίσει την κίνηση. Αναγγέλθηκε στις 13 Μαρτίου ότι θα διεξαχθούν πρόωρες εκλογές στις 3 Ιουνίου 2017.

### Εκλογικό σύστημα
Τα 120 μέλη της Εθνοσυνέλευσης εξελέγησαν σε 2 ομάδες: τα 80 εξελέγησαν σε μονοεδρικές περιφέρειες με το πλειοψηφικό σύστημα (first-past-the-post voting), και άλλα 40 εξελέγησαν με απλή αναλογική. Οι ψηφοφόροι έριξαν στην κάλπη ένα ψηφοδέλτιο. Οι 40 αναλογικές έδρες κατανέμονται με ένα σύστημα ώστε να αντανακλάται ο αριθμός των ψήφων που συγκέντρωσε κάθε κόμμα.

### Αποτελέσματα
Τα πλήρη αποτελέσματα  έγιναν γνωστά στις 6 Ιουνίου, επιβεβαιώνοντας τη νίκη του Ταμπάνε και του ABC, με 48 έδρες έναντι 30 για το Δημοκρατικό Κογκρέσο του Μοσισίλι.  

Στη συνέχεια, ο Μοσισίλι υπέβαλε την παραίτησή του στο βασιλιά Λετσίε και παρέμεινε υπηρεσιακά στην πρωθυπουργία. Ο Ταμπάνε τον διαδέχθηκε στην πρωθυπουργία στις 16 Ιουνίου και επτά ημέρες μετά ανέλαβε καθήκοντα και η νέα κυβέρνηση.

## Παραπομπές


2017
Λεσοτο
Χέρμαν ΣΤ΄ του Μπάντεν

O **Χέρμαν ΣΤ΄**, γερμ. Hermann VI (π. 1226 - 4 Οκτωβρίου 1250) από τον Οίκο του Τσέρινγκεν ήταν μαργράβος του Μπάντεν (1243-50) και διεκδικητής δούκας της Αυστρίας & Στυρίας (1248-50).

## Βιογραφία
Ήταν ο πρωτότοκος γιος του Χέρμαν Ε΄ μαργράβου του Μπάντεν-Μπάντεν και της Ιρμενγάρδης των Γουέλφων, κόρη του Ερρίκου Ε΄ παλτατινού κόμη του Ρήνου.

Διαδέχθηκε τον πατέρα του το 1243. Η σύζυγός του Γκέρτρουντε των Μπάμπενμπερκ ήταν ανιψιά του Φρειδερίκου Β΄ δούκα της Αυστρίας & Στυρίας, τελευταίου του Οίκου του, έτσι ο Χέρμαν ΣΤ΄ το 1246 διεκδίκησε τα δουκάτα, αφού άφησε το δουκάτο του Μπάντεν στον νεότερο αδελφό του Ροδόλφο Α΄. Όμως είχε ανταγωνιστή τον Ότακαρ Β΄ της Βοημίας σύζυγο της Μαργαρίτας, αδελφής του Φρειδερίκου Β΄. Σύμφωνα με το *Μικρό Προνόμιο (Privilegium Minus)* του 1156, που είχε εκδώσει ο Φρειδερίκος Α΄ της Γερμανίας, η Αυστρία μπορούσε να κληρονομηθεί σε απογόνους θήλεων τέκνων· μάλιστα ο Χέρμαν ΣΤ΄ έλαβε τη ρητή συναίνεση του πάπα γι' αυτό.

Ο Χέρμαν ΣΤ΄ και ο γιος του Φρειδερίκος Α΄ δεν μπορούσαν να σταθεροποιηθούν, ένεκα της αντίστασης των τοπικών ευγενών που ήταν εναντίον τους. Ο Χέρμαν ΣΤ΄ απεβίωσε το 1250  σε ηλικία 24 ετών. Αργότερα ο Ότακαρ Β΄ ηττήθηκε και σκοτώθηκε στη μάχη του Μάρχφελτ το 1278 από τον Ροδόλφο Α΄ των Αψβούργων της Γερμανίας, που κατέλαβε τα δουκάτα.

## Οικογένεια
Νυμφεύτηκε το 1248 τη Γερτρούδη των Μπάμπενμπεργκ, κόρη του Ερρίκου δούκα του Μέντλινκ (γιου του Λεοπόλδου ΣΤ΄ δούκα της Αυστρίας) και είχε τέκνα:
* Φρειδερίκος Α΄ 1249-1268, μάργραβος του Μπάντεν.
* Αγνή 1250-1295, παντρεύτηκε πρώτα τον Ούλριχ Γ΄ των Σπόνχαϊμ δούκα της Καρινθίας και μετά τον Ούλριχ κόμη του Χόινμπερκ.

## Αναφορές σε πηγές


## Πηγές
* genealogie-mittelalter.de

Χερμαν 06
Φρειδερίκος Α΄ της Βάδης (1249-1268)

Ο **Φρειδερίκος Α΄** (γερμ. *Frederick I*, 1249 – 29 Οκτωβρίου 1268) από τον Οίκο του Τσέρινγκεν ήταν μαργράβος του Μπάντεν (1250-68) και της Βερόνα· επίσης διεκδικητής δούκας της Αυστρίας (1250-68).

## Βιογραφία
Ήταν ο μόνος γιος του Χέρμαν ΣΤ΄ μαργράβου του Μπάντεν και της Γκέρτρουντε των Μπάμπενμπερη, κόρης του Ερρίκου δούκα του Μέντλινκ (γιου του Λεοπόλδου ΣΤ΄ δούκα της Αυστρίας).

Το 1268 απεβίωσε στη Νάπολη σε ηλικία 19 ετών, άγαμος. Τον διαδέχθηκε ο θείος του Ροδόλφος Α΄.

## Παραπομπές


## Πηγές
* Barraclough, Geoffrey, ed. (1961). Medieval Germany, 911-1250. Vol. II:Essays. Basil Blackwell.

Κατηγορία:Οίκος του Τσέρινγκεν
Ροδόλφος Α΄ του Μπάντεν-Μπάντεν

Ο **Ροδόλφος Α΄** (γερμ.: *Rudolf I*, 1230 - 19 Νοεμβρίου 1288) από τον Οίκο του Τσέρινκεν ήταν μαργράβος του Μπάντεν-Μπάντεν (1250/68-88).

## Βιογραφία
Ήταν ο δευτερότοκος γιος του Χέρμαν Ε΄ και της Ιρμενγάρδη των Γουέλφων, κόρης του Ερρίκου Ε΄ παλατινού κόμη του Ρήνου.

Το 1288 απεβίωσε σε ηλικία 58 ετών και τον διαδέχθηκαν οι τέσσερις γιοί του.

## Οικογένεια
Νυμφεύτηκε το 1257 την Κουνιγκούντε, κόρη του Όττο κόμη του Έμπερσταϊν και είχε τέκνα:
* Χέρμαν ΣΤ΄ 1266-1291, μάργραβος του Μπάντεν--Μπάντεν.
* Ροδόλφος Β΄ απεβ. 1295, μάργραβος του Μπάντεν-Μπάντεν.
* Χέσσο 1268-1297, μάργραβος του Μπάντεν-Μπάντεν.
* Ροδόλφος Γ΄ απεβ. 1332, μάργραβος του Μπάντεν-Μπάντεν.
* Κουνιγκούντε 1265-1310, παντρεύτηκε τον Φρειδερίκο ΣΤ΄ κόμη του Τσόλερν.
* Αδελαΐδα απεβ. 1295, ηγουμένη στο αβαείο του Λίχτενταλ.
* Κουνιγκούντε απεβ. 1310/15, παντρεύτηκε τον Ροδόλφο Β΄ του Βέρτχαϊμ.
* Ιρμενγάρδη 1270-1320, παντρεύτηκε τον Έμπερχαρντ Α΄ κόμη της Βυρτεμβέργης.

## Πηγές
* Barraclough, Geoffrey, ed. (1961). Medieval Germany, 911-1250. Vol. II:Essays. Basil Blackwell.
## Παραπομπές


Κατηγορία:Οίκος του Τσέρινγκεν
Ροδόλφος Β΄ του Μπάντεν-Μπάντεν

Ο **Ροδόλφος Β΄**, γερμ. Rudolf II (απεβ. 14 Φεβρουαρίου 1295) από τον Οίκο του Τσέρινγκεν ήταν μαργράβος του Μπάντεν-Μπάντεν (1288-1295).

## Βιογραφία
Ήταν γιος του Ροδόλφου Α΄ μαργράβου του Μπάντεν-Μπάντεν και της Κουνιγκούντας, κόρης του Όττο κόμη του Έμπερσταϊν.

Το 1295 απεβίωσε.

## Οικογένεια
Νυμφεύτηκε την Αδελαΐδα του Όχσενσταϊν και είχε τέκνα:
* ένας γιος.
* μία κόρη.
* Γκέρτρουντ, παντρεύτηκε τον θείο της Ροδόλφο Γ΄.

## Πηγές
* Albert Krieger (1889), "Rudolf, Markgrafen von Baden", Allgemeine Deutsche Biographie (ADB) (in German), 29, Leipzig: Duncker & Humblot, pp. 523–525

## Παραπομπές


Κατηγορία:Οίκος του Τσέρινγκεν
Ροδόλφος Γ΄ του Μπάντεν-Μπάντεν

O **Ροδόλφος Γ΄**, γερμ. Rudolf III (απεβ. 2 Φεβρουαρίου 1332) από τον Οίκο του Τσέρινγκεν ήταν μαργράβος του Μπάντεν-Μπάντεν (1288-1332).

## Βιογραφία
Ήταν γιος του Ροδόλφου Α΄ μαργράβου του Μπάντεν-Μπάντεν και της Κουνιγκούντε, κόρης του Όττο κόμη του Έμπερσταϊν.

Το 1332 απεβίωσε άτεκνος και τον διαδέθηκε ο ανιψιός του Ροδόλφος-Χέσσο.

## Οικογένεια
Νυμφεύτηκε τη Γιούττα του Στράσσμπερκ· δεν απέκτησε απογόνους.

## Πηγές
* Albert Krieger (1889), "Rudolf, Markgrafen von Baden", Allgemeine Deutsche Biographie (ADB) (in German), 29, Leipzig: Duncker & Humblot, pp. 523–525

## Παραπομπές σε πηγές


Κατηγορία:Οίκος του Τσέρινγκεν
Αμπντούλ Μετζίτ (αποσαφήνιση)

Η ονομασία **Αμπντούλ Μετζίτ** ή **Ματζίτ** μπορεί να αναφέρεται στα παρακάτω θέματα:

* Αμπντούλ Ματζίτ, κοινό μουσουλμανικό όνομα και επώνυμο
* Αμπντούλ Μετζίτ Α΄, 1823 - 1861, Οθωμανός σουλτάνος
* Αμπντούλ Μετζίτ Β΄, 1868 - 1944, Χαλίφης του Ισλάμ
Όουεν Ο΄ Ντάφι (Ιρλανδός πολιτικός)

Ο **Ίον Ο΄ Ντάφι** (ιρλανδικά: *Eoin O'Duffy*, 28 Οκτωβρίου 1890 – 30 Νοεμβρίου 1944) ήταν Ιρλανδός πολιτικός, στρατιωτικός και αστυνομικός επίτροπος. Ήταν ο ηγέτης της ταξιαρχίας Monaghan του Ιρλανδικού δημοκρατικού στρατού (IRA) κατά τη διάρκεια του πολέμου της ανεξαρτησίας. Αργότερα έγινε Αρχηγός του Σώματος του IRA το 1922. Ήταν ένας από τους Ιρλανδούς ακτιβιστές που, μαζί με τον Μάικλ Κόλλινς, αποδέχτηκαν την Αγγλοϊρλανδική συνθήκη και πολέμησαν στον Ιρλανδικό εμφύλιο πόλεμο στην πλευρά υπέρ της Αγγλοϊρλανδικής Συνθήκης.

Το 1917, ο Ο΄Ντάφι εντάχθηκε στους Ιρλανδούς Εθελοντές τον πρόγονο του ΙΡΑ και συμμετείχε ενεργά στον Ιρλανδικό Πόλεμο Ανεξαρτησίας. Αναρριχήθηκε στην ιεραρχία του ΙΡΑ και έγινε αρχηγός της οργάνωσης. Το 1921 υποστήριξε την Αγγλοϊρλανδική συνθήκη, υπηρέτησε ως στρατηγός στον νεοσύστατο Εθνικό Στρατό και έλαβε τον έλεγχο της Νοτιοδυτικής Διοίκησης στην Ιρλανδία. Μετά το τέλος του Ιρλανδικού εμφυλίου, ο Ο΄ Ντάφι έγινε ο δεύτερος Επίτροπος της αστυνομικής δύναμης, Garda Síochána (Φρουρά της Ειρήνης), η οποία ήταν η αστυνομική δύναμη του νέου Ιρλανδικού Ελεύθερου Κράτους. Ήταν ένα από τα πρώτα μέλη του Σιν Φέιν, που ιδρύθηκε από τον Άρθουρ Γκρίφιθ και εκλέχτηκε στο ιρλανδικό κοινοβούλιο στις εκλογές του 1921. Μετά από μια διάσπαση το 1923 συνδέθηκε με το πολιτικό κίνημα, Cumann na nGaedheal (Κοινωνία των Γαέλων) και ηγήθηκε στην φασιστική οργάνωση Blueshirts (Κυανοχίτωνες). Αργότερα επήλθε η συγχώνευση των διαφόρων παρατάξεων και έγινε ο πολιτικός αρχηγός του Φάιν Γκάελ, για μικρό χρονικό διάστημα.
Κατά τη διάρκεια της Ιταλικής εισβολής στην Αβησσυνία, το 1935, ο Ο΄Ντάφι προσέφερε στην υπηρεσία του Μπενίτο Μουσολίνι, 1000 κυανοχίτωνες.

Ως αντικομουνιστής, ο O΄Ντάφι έστειλε την Ιρλανδική Εθελοντική Ταξιαρχία να αγωνιστεί με την πλευρά του Φράνκο κατά τη διάρκεια του Ισπανικού Εμφυλίου Πολέμου ως πράξη καθολικής αλληλεγγύης. 700 Κυανοχίτωνες πήγαν στην Ισπανία και επέστρεψαν τον Ιούνιο του 1937. Ο Φράνκο δεν είχε εντυπωσιαστεί λόγω της έλλειψης στρατιωτικής εμπειρίας της Ταξιαρχίας. Αργότερα ο Ο΄Ντάφι εμπνεύστηκε από την Ιταλία του Μπενίτο Μουσολίνι για να ιδρύσει το Εθνικό Κορπορατιστικό Κόμμα των Πρασινοχιτώνων. Κατά τη διάρκεια του Β΄ Παγκοσμίου Πολέμου προσέφερε στη Ναζιστική Γερμανία την προοπτική να δημιουργήσει μια εθελοντική Ιρλανδική Ταξιαρχία για να συμμετάσχει στον αγώνα κατά της Σοβιετικής Ένωσης, το σχέδιο όμως ναυάγησε.

## Παραπομπές


 
Κατηγορία:Ιρλανδοί πολιτικοί
Κατηγορία:Ιρλανδοί στρατιωτικοί
Κατηγορία:Φασίστες
Ινστιτούτο Μεσογειακών Σπουδών - ΙΤΕ

Το **Ινστιτούτο Μεσογειακών Σπουδών** (ΙΜΣ) με έδρα το Ρέθυμνο της Κρήτης, ιδρύθηκε το 1985 και ανήκει στο Ίδρυμα Τεχνολογίας και Έρευνας, ένα από τα μεγαλύτερα ερευνητικά κέντρα της Ελλάδας. Το ΙΜΣ είναι το μόνο Ερευνητικό Ινστιτούτο του ΙΤΕ που εστιάζει στο πεδίο των ανθρωπιστικών και κοινωνικών επιστημών. Τα άλλα Ερευνητικά Ινστιτούτα του ΙΤΕ που εδρεύουν στο Ηράκλειο, την Πάτρα και τα Ιωάννινα καλύπτουν τις θετικές επιστήμες, την πληροφορική  και τη βιοϊατρική.

Στόχος του ΙΜΣ είναι να προωθήσει την έρευνα στις ανθρωπιστικές και κοινωνικές επιστήμες καθώς και την εφαρμογή σε αυτές προηγμένων μεθόδων των θετικών επιστημών και της πληροφορικής. Το ΙΜΣ διαθέτει πλήρως εξοπλισμένο εργαστήριο γεωφυσικών ερευνών και γεωπληροφορικής (δορυφορικής τηλεπισκόπησης και GIS) που ειδικεύεται στις αρχαιολογικές έρευνες. Η βιβλιοθήκη του Ινστιτούτου έχει ως κέντρο βάρους την ιστορία της τέχνης και τις τουρκολογικές σπουδές. Στη βιβλιοθήκη φυλάσσεται επίσης αρχειακό υλικό καθώς και συλλογές ελληνικών και ξένων εφημερίδων σε μικροφίλμ και ψηφιακή μορφή.

Τα ερευνητικά προγράμματα του ΙΜΣ έχουν ως αντικείμενο το γεωγραφικό χώρο, την ιστορία και τον πολιτισμό της Ελλάδας και των άλλων μεσογειακών χωρών σε διάφορες ιστορικές περιόδους από την προϊστορία μέχρι και τη σύγχρονη εποχή. Η ερευνητική δραστηριότητα του Ινστιτούτου είναι οργανωμένη στους εξής τομείς:
* Τουρκολογικές Σπουδές
* Ιστορικές Σπουδές
* Ιστορία της Τέχνης
* Ιστορία Θεάτρου - Εθνομουσικολογία
* Εργαστήριο Γεωφυσικής - Δορυφορικής Τηλεπισκόπησης & Αρχαιοπεριβάλλοντος.
Το Εργαστήριο δραστηριοποιείται στο χώρο των γεωφυσικών ερευνών, της δορυφορικής τηλεπισκόπησης, των Γεωγραφικών Συστημάτων Πληροφοριών και του Αρχαιοπεριβάλλοντος με έμφαση στον ευρύτερο χώρο της Μεσογείου. Το Εργαστήριο είναι μέλος του EPOCH, EARSel. & AGILE και συμμετέχει σε πλήθος διεπιστημονικών προγραμμάτων στην Ελλάδα και το εξωτερικό (e-Content, INTERREG, ARCHIMED, ETPA, ΠΕΝΕΔ, ΕΠΕΑΕΚ, INSTAP, LIFE, Region of Crete).

Τα ερευνητικά προγράμματα του Ινστιτούτου εκτελούνται από το μόνιμο ερευνητικό προσωπικό του ιδρύματος και από συνεργαζόμενα μέλη ΔΕΠ. Στο πλαίσιο των ερευνητικών προγραμμάτων του ΙΜΣ εκπονούνται διδακτορικές διατριβές και διπλωματικές εργασίες που υποστηρίζονται στα   ανώτατα εκπαιδευτικά ιδρύματα με τα οποία συνεργάζεται, κυρίως με το Πανεπιστήμιο Κρήτης, το Πολυτεχνείο Κρήτης καθώς και το ΕΛΜΕΠΑ (Ελληνικό Μεσσωγειακό Πανεπιστήμιο). Το ΙΜΣ χορηγεί σημαντικό αριθμό μεταπτυχιακών και μεταδιδακτορικών υποτροφιών συμβάλλοντας και με αυτόν τον τρόπο στην προσέλκυση νέου ερευνητικού δυναμικού και στην ανάπτυξη της έρευνας στην περιφέρεια της Κρήτης.

Το ΙΜΣ διατηρεί συνεργασία με πολλά ερευνητικά ιδρύματα στο εξωτερικό (Κύπρο, Τουρκία, Βουλγαρία, Ιταλία, Γαλλία, Ισπανία, Ηνωμένο Βασίλειο, Βέλγιο, Τύνιδα, Αίγυπτο, Κίνα, ΗΠΑ, κ.α.).

Το ΙΜΣ διευθύνεται από διευθυντή επικουρούμενο από πενταμελές επιστημονικό συμβούλιο (Ε.Σ.). Στεγάζεται σε διατηρητέο κτήριο στην παλιά πόλη του Ρεθύμνου. Ο πυρήνας του οικοδομήματος χρονολογείται στην βενετική περίοδο  (13ος - 17ος αιώνας).

## Παραπομπές


Κατηγορία:Ερευνητικά κέντρα στην Ελλάδα
Κατηγορία:Ρέθυμνο
Χέσσο του Μπάντεν-Μπάντεν

Ο **Χέσσο**, γερμ. Hesso (1268 - 13 Φεβρουαρίου 1297) από τον Οίκο του Τσέρινγκεν ήταν μαργράβος του Μπάντεν-Μπάντεν (1288-1297).

## Βιογραφία
Ήταν γιος του Ροδόλφου Α΄ μαργράβου του Μπάντεν-Μπάντεν και της Κουνιγκούντε, κόρης του Όττο κόμη του Έμπερσταϊν.

Το 1297 απεβίωσε σε ηλικία 29 ετών.

## Οικογένεια
Νυμφεύτηκε πρώτα την Κλάρα, κόρη του Βάλτερ Γ΄ κόμη του Κλίνγκεν και είχε τέκνο:
* Χέρμαν Η΄ απεβ. 1338, μάργραβος του Μπάντεν-Μπάντεν.

Το 1291 απεβίωσε η Κλάρα και ο Χέσσο έκανε δεύτερο γάμο με την Ίρμενγκαρτ, κόρη του Ούλριχ Α΄ κόμη της Βυρτεμβέργης· δεν απέκτησαν απογόνους.

Πριν το 1295 απεβίωσε η Ίρμενγκαρτ και ο Χέσσο έκανε τρίτο γάμο με την Αδελαΐδα, κόρη του Γκέρχαρτ Δ΄ κόμη του Ρήνεκ και είχε τέκνο:
* Ροδόλφος-Χέσσο π. 1290-1335, μάργραβος του Μπάντεν-Μπάντεν.

## Παραπομπές


## Πηγές
* Johann Christian Sachs: Introduction to the History of Margraviate and princely House of Baden, Karlsruhe 1769, vol 3, p. 165-192

Κατηγορία:Οίκος του Τσέρινγκεν
Χέρμαν Η΄ του Μπάντεν-Μπάντεν

Ο **Χέρμαν Η΄**, γερμ. Hermann VIII (απεβ. 1338) από τον Οίκο του Τσέρινγκεν ήταν μαργράβος του Μπάντεν-Μπάντεν.

## Βιογραφία
Ήταν ο πρωτότοκος γιος του Χέσσο μαργράβου του Μπάντεν-Μπάντεν και της Κλάρας, κόρης του Βάλτερ Γ΄ κόμη του Κλίνγκεν.

Νεότερος, ετεροθαλής αδελφός του ήταν ο Ροδόλφος-Χέσσο.

Το 1338 απεβίωσε.

## Παραπομπές


## Πηγές
* Johann Christian Sachs: Introduction to the History of Margraviate and princely House of Baden, Karlsruhe 1769, vol 3, p. 165-192

Κατηγορία:Οίκος του Τσέρινγκεν
Ελεύθερη Γερμανική Νεολαία

Η **Ελεύθερη Γερμανική Νεολαία** (γερμανικά: *Freie Deutsche Jugend*, συντομογραφία *FDJ*) είναι κομμουνιστική οργάνωση νεολαίας.

Στη Λαοκρατική Δημοκρατία της Γερμανίας ήταν η μόνη αναγνωρισμένη και προωθούμενη από το κράτος οργάνωση νεολαίας. Ως μαζική οργάνωση ήταν μέρος ενός παράλληλου εκπαιδευτικού συστήματος στο σχολείο. Η FDJ είναι μέλος της Παγκόσμιας Ομοσπονδίας Δημοκρατικών Νεολαιών και της Διεθνούς Ένωσης Φοιτητών. Μετά τη διάλυση της ΛΔΓ έπαψε να έχει πολιτικό βάρος.

Στο Κοινοβούλιο της Ανατολικής Γερμανίας, το Φολκσκάμμερ, η οργάνωση είχε εκπροσώπηση στο κοινοβούλιο. 

## Πρόεδροι
; Στη σοβιετική ζώνη κατοχής / ΛΔΓ
* Έριχ Χόνεκερ (7 Μαρτίου 1946 – 27 Μαΐου 1955)
* Καρλ Νάμοκελ (1955–1959)
* Χορστ Σούμαν (1959–1967)
* Γκίντερ Γιαν (1967–1974)
* Έγκον Κρεντς (1974–1983)
* Έμπερχαρντ Άουριχ (1983–1989)
* Φρανκ Τιρκόβσκι (Νοέμβριος 1989 - Ιανουάριος 1990)
* Μπίργκιτ Σρέντερ (Ιανουάριος 1990 - Μάρτιος 1991)

; Στη Γερμανία μετά την επανένωση
* Γενς Ρίκερ (το 1991)
* Άντρεα Γκριμ (το 2000)
* Ρίνγκο Έλερτ (από το 2002)

## Παραπομπές


Κατηγορία:Πολιτική στην Ανατολική Γερμανία
Κατηγορία:Νεολαίες πολιτικών κομμάτων
Ροδόλφος Χέσσο του Μπάντεν-Μπάντεν

Ο **Ροδόλφος-Χέσσο**, γερμ. Rudolf-Hesso (π. 1290 - 17 Αυγούστου 1335) από τον Οίκο του Τσέρινγκεν ήταν μαργράβος του Μπάντεν-Μπάντεν (1297-1335).

## Βιογραφία
Ήταν ο δευτερότοκος γιος του Χέσσο μαργράβου του Μπάντεν-Μπάντεν και της Αδελαΐδας, κόρης του Γκέρχαρτ Δ΄ κόμη του Ρήνεκ.

Το 1335 απεβίωσε χωρίς άρρενα τέκνα και τον διαδέχθηκε ο εξάδελφός του Ροδόλφος Δ΄.

## Οικογένεια
Νυμφεύτηκε την Ιωάννα των Ιβρέα, κόρη του Ρέγκιναλτ κόμη του Μονμπελιάρ και είχε τέκνα:
* Μαργαρίτα απεβ. 1367, παντρεύτηκε τον Φρειδερίκο Γ΄ μάργραβο του Μπάντεν.
* Αδελαΐδα απεβ. μετά το 1399, παντρεύτηκε πρώτα τον 2ο εξάδελφό της Ροδόλφο Ε΄ μάργραβο του Μπάντεν-Πφόρτσχαϊμ και μετά τον Βάλραμ Δ΄ κόμη του Τήρσταϊν.

## Πηγές
* Johann Christian Sachs: Introduction to the History of Margraviate and princely House of Baden, Karlsruhe 1769, vol 3, p. 165-192

## Παραπομπές σε πηγές


Κατηγορία:Οίκος του Τσέρινγκεν
Ανδρέας Ξαρχάκος

Ο **Ανδρέας Ξαρχάκος** (1890-1959), του Γεωργίου, ήταν Έλληνας πολιτικός από τη Θεσσαλονίκη. Υπηρέτησε ως βουλευτής από το 1946 ως το 1950. Γεννήθηκε στο Πεταλίδι Μεσσηνίας καταγωγή από Μάνη , βρέθηκε στη Θεσσαλονίκη δραστηριοποιήθηκε επαγγελματικά και μετέπειτα πολιτικά.         

Σ.Ξ 

## Σταδιοδρομία
Εργάστηκε ως ποτοποιός.  
Υπήρξε επί πολλά έτη πρόεδρος και σύμβουλος της Ομοσπονδίας Επαγγελματιών Θεσσαλονίκης.

Εξελέγη βουλευτής Θεσσαλονίκης με το Λαϊκό Κόμμα στις εκλογές του 1946 με 8.624 ψήφους.

Πέθανε σε ηλικία 69 ετών στις 16 Ιουλίου 1959 και κηδεύτηκε την επομένη από τον ιερό ναό Αγίου Ιωάννου του Χρυσοστόμου. Ήταν παντρεμένος  με την Ελένη Ξαρχάκου.

## Παραπομπές


Κατηγορία:Βουλευτές Θεσσαλονίκης
Κατηγορία:Βουλευτές εκλεγμένοι με το Λαϊκό Κόμμα
Εκθεσιακό και Συνεδριακό Κέντρο RAI του Άμστερνταμ

Το **Εκθεσιακό και Συνεδριακό Κέντρο RAI του Άμστερνταμ** (κοινώς γνωστό ως **Amsterdam RAI**) είναι ένα συγκρότημα συνεδριακών και εκθεσιακών αιθουσών στην επιχειρηματική περιοχή Zuidas του Άμστερνταμ της Ολλανδίας.

Άνοιξε το 1961, η RAI καλωσόρισε τον 75 εκατομμυριοστό επισκέπτη της τον Φεβρουάριο του 2001. Έως 2 εκατομμύρια άτομα επισκέπτονται το RAI κάθε χρόνο. Περίπου 50 διεθνή συνέδρια και 70 εμπορικές εκθέσεις πραγματοποιούνται στην RAI ετησίως. Το συγκρότημα αποτελείται από 22 αίθουσες συνεδρίων και 11 αίθουσες και έχει συνολικό εμβαδόν 87.000μ². Η μεγαλύτερη αίθουσα μπορεί να φιλοξενήσει 12.900 άτομα. Το συγκρότημα περιλαμβάνει επίσης ένα μουσικό και συναυλιακό θέατρο και υπόγειο χώρο στάθμευσης για πάνω από 3.000 αυτοκίνητα.

Η RAI ολοκλήρωσε την κατασκευή επεκτάσεως ύψους 47 μέτρων με την επωνυμία Elicium το 2009, που αποτελεί το μεγαλύτερο συνεδριακό κέντρο της Ευρώπης.

Δίνει το όνομά του στον κοντινό σιδηροδρομικό σταθμό του RAI του Άμστερνταμ.

## Ιστορία
Η προέλευση του συγκροτήματος RAI μπορεί να ανιχνευθεί από το 1893, όταν ιδρύθηκε από διάφορους κατασκευαστές ποδηλάτων ο επαγγελματικός σύλλογος RI (Rijwiel-Industrie, ολλανδικά για την "ποδηλατική βιομηχανία"). Η πρώτη εμπορική έκθεση ποδηλάτων του RI πραγματοποιήθηκε το 1895 στο κτίριο Paleis voor Volksvlijt ("Palace of Industry") στο Άμστερνταμ. Το 1900 η RI άλλαξε το όνομά της σε RAI (Rijwiel en Automobiel Industrie), επειδή πολλά από τα μέλη της είχαν αρχίσει να κατασκευάζουν αυτοκίνητα εκτός από τα ποδήλατα.

Το 1922 η RAI κατείχε ένα δικό της εκθεσιακό χώρο για το Ferdinand Bolstraat στο Άμστερνταμ. Το κτίριο αυτό, το "παλιό RAI", αντικαταστάθηκε από το σημερινό κτιριακό συγκρότημα στην πλατεία Europaplein, το οποίο άνοιξε ο Πρίγκιπας Bernhard των Κάτω Χωρών στις 2 Φεβρουαρίου 1961. Η εμπορική ένωση RAI εξακολουθεί να κατέχει το 75% του συγκροτήματος, ενώ το υπόλοιπο στα χέρια του δήμου του Άμστερνταμ.

## Γεγονότα

Οι εκθέσεις και άλλες εκδηλώσεις που πραγματοποιούνται ετησίως στη RAI περιλαμβάνουν:
* Art Amsterdam, καλλιτεχνική έκθεση
* AutoRAI, αυτοκινητιστική έκθεση
* HISWA, έκθεση θαλάσσιων σπορ
* Horecava, έκθεση φιλοξενίας
* Horti Fair, έκθεση βιομηχανίας οπωροκηπευτικών
* International Broadcasting Convention, ετήσια έκθεση για ραδιοτηλεοπτικούς οργανισμούς
* Jumping Amsterdam, ιππικό αθλητικό γεγονός
* LXRY Masters, μια εμπορική έκθεση που απευθύνεται στους πολύ πλουσιότερους

Επιπρόσθετα, ο Διαγωνισμός Τραγουδιού Eurovision 1970 έλαβε χώρα στο RAI.

## Παραπομπές

## Πηγές
* RAI - Our Heritage - the RAI Story

## Επιπλέον λινκ

* Website of the RAI
* Webcam
* RAI, Intertraffic 2007 

Κατηγορία:Κτίρια και κατασκευές στην Ολλανδία
Κατηγορία:Άμστερνταμ
Αγαθάνωρ (αποσαφήνιση)

Η ονομασία **Αγαθάνωρ** ή **Αγαθάνορας** μπορεί να αντιστοιχεί στα παρακάτω θέματα:

* Αγαθάνωρ (αξίωμα), τίτλος του επικεφαλής της Θεσσαλικής Συμπολιτείας
* Αγαθάνωρ του Αγάθωνα, 4ος αιώνας π.Χ., Μακεδόνας αρχιερέας από την Καλίνδοια
* Αγαθάνωρ του Θρασυκλή, 3ος αιώνας π.Χ., Μακεδόνας ιερέας από τη Βέροια
Άαρ (αποσαφήνιση)

Η ονομασία **Άαρ** μπορεί να αντιστοιχεί στα παρακάτω γεωγραφικά στοιχεία:

## Υδάτινα ρεύματα
* Άαρ, ποταμός στην Ελβετία, κύριος παραπόταμος του Ρήνου
* Άαρ (Λαν), παραπόταμος του Λαν στη Γερμανία
* Άαρ (Ντιλ), παραπόταμος του Ντιλ στη Γερμανία
* Άαρ (Τουίστε), παραπόταμος του Ντιλ στη Γερμανία στην περιοχή του Βίεζερ
* Αρ, παραπόταμος του Ρήνου στη Γερμανία

## Άλλα
* Άαρ (Άλπεις), ορεινός όγκος και παγετώνας στις ελβετικές Άλπεις
Άαχ (αποσαφήνιση)

Η ονομασία **Άαχ** μπορεί να αντιστοιχεί στα παρακάτω θέματα:

* Άαχ (Βάδη-Βυρτεμβέργη), πόλη στην νότια Γερμανία
* Άαχ (Ρηνανία-Παλατινάτο), πόλη στην δυτική Γερμανία
* Άαχ (Αρμπόν), ποταμός στην βόρεια Ελβετία
* Άαχ-Χοτέπ, 16ος αιώνας π.Χ., αιγυπτιακή ονομασία της φαραώ Χατσεψούτ
* *Άαχ*, επιφώνημα εκδήλωσης συναισθήματος

Η λέξη «Άαχ» (ως επιφώνημα εκδήλωσης συναισθήματος) καθώς υπάρχει στο λεξικό και καθώς είναι η μόνη λέξη στα Νέα Ελληνικά που αρχίζει με δύο Άλφα (α), είναι πρώτη σε αλφαβητική σειρά από όλες τις άλλες λέξεις
Αβάζα πασάς (αποσαφήνιση)

Η ονομασία **Αβάζα πασάς** ή **Αμπάζα** μπορεί να αναφέρεται στα παρακάτω θέματα:

*Αβάζα Μεχμέτ Πασάς (1576-1634), Οθωμανός διοικητής στη Βοσνία
*Αβάζα Χασάν Πασάς (θάνατος 1659), Οθωμανός επαναστάτης
*Αβάζα Μωχάμετ Πασάς (θάνατος 1771), Οθωμανός διοικητής στην Κριμαία
*Αβάζα Σιγιαβούς Πασάς Α´ (θάνατος 1656), Μεγάλος Βεζύρης της Οθωμανικής αυτοκρατορίας
*Αβάζα Σιγιαβούς Πασάς Β´ (θάνατος 1688), Μεγάλος Βεζύρης της Οθωμανικής αυτοκρατορίας
*Φεκρύ Πασά Αμπαζά (1896–1979), Αιγύπτιος δημοσιογράφος και πολιτικός ακτιβιστής
Αβάκα (αποσαφήνιση)

Ο όρος **αβάκα** ή **αμπάκα** μπορεί να αναφέρεται στα παρακάτω θέματα:

* Αβάκα (φυτολογία), είδος μπανάνας στις Φιλιππίνες
* Αμπάκα Χαν, 1234–1282, Μογγόλος ηγεμόνας
* Άβακας, εργαλείο αριθμητικών πράξεων
* *Αβάκα*, λέξη που υποδηλώνει από κοινού δραστηριότητα ή παιχνίδι
Χέρμαν Ζ΄ του Μπάντεν-Μπάντεν

Ο **Χέρμαν Ζ΄** (γερμ.: *Hermann VII*, 1266 - 12 Ιουλίου 1291) από τον Οίκο του Τσέρινγκεν ήταν μαργράβος του Μπάντεν-Μπάντεν (1288-1291).

## Βιογραφία
Ήταν γιος του Ροδόλφος Α΄ μάργραβος του Μπάντεν-Μπάντεν και της Ίρμενγκαρτ των Γουέλφων, κόρης του Ερρίκου Ε΄ παλατινού κόμη του Ρήνου.

Το 1291 απεβίωσε σε ηλικία 25 ετών και τάφηκε στο αββαείο Λίχτενταλ.

## Οικογένεια
Νυμφεύτηκε το 1278 την Αγνή του Τρύχενντίνγκεν και είχε τέκνα:
* Φρειδερίκος Β΄ απεβ. 1333, μάργραβος του Μπάντεν-Έμπερσταϊν.
* Ροδόλφος Δ΄ απεβ. 1348, μάργραβος του Μπάντεν-Πφόρτσχαϊμ.
* Χέρμαν Η΄ απεβ. 1300, μάργραβος του Μπάντεν-Πφόρτσχαϊμ.
* Γιούττα απεβ. 1327.

## Παραπομπές


## Πηγές
* Barraclough, Geoffrey, ed. (1961). Medieval Germany, 911-1250. Vol. II:Essays. Basil Blackwell.

Χερμαν 07
Φρειδερίκος Β΄ του Μπάντεν-Έμπερσταϊν

Ο **Φρειδερίκος Β΄**, γερμ. Friedrich II (απεβ. 22 Ιουνίου 1333) από τον Οίκο του Τσέρινγκεν ήταν μαργράβος του Μπάντεν-Έμπερσταϊν (1291-1333).

## Βιογραφία
Ήταν γιος του Χέρμαν Ζ΄ μαργράβου του Μπάντεν-Μπάντεν και της Αγνής του Τρύχενντίνγκεν.

Το 1333 απεβίωσε και τον διαδέχθηκε ο γιος του Χέρμαν Θ΄.

## Βιογραφία
Νυμφεύτηκε πρώτα το 1312 την Αγνή του Βάινμπερκ και είχε τέκνo:
* Χέρμαν Θ΄ απεβ. 1353, μάργραβος του Μπάντεν-Έμπερσταϊν.

Το 1320 απεβίωσε η Αγνή και ο Φρειδερίκος Β΄ έκανε δεύτερο γάμο με τη Μαργαρίτα του Βάιχινγκεν.

Από τους δύο γάμους του είχε τέκνα:
* Φρειδερίκος, άκμασε το 1332.
* Αγνή απεβ. 1361, ηγουμένη στο αββαείο του Λίχτενταλ.
* Ίρμγκαρτ, μοναχή στο αββαείο του Λίχτενταλ.
* Μαρία, μοναχή στο αββαείο του Λίχτενταλ.

## Πηγές
* Barraclough, Geoffrey, ed. (1961). Medieval Germany, 911-1250. Vol. II:Essays. Basil Blackwell.


Κατηγορία:Οίκος του Τσέρινγκεν
Χέρμαν Η΄ του Μπάντεν-Πφόρτσχαϊμ

Ο **Χέρμαν Η΄**, γερμ. Herman VIII (απεβ. 1300) από τον Οίκο του Τσέρινγκεν ήταν μαργράβος του Μπάντεν-Πφόρτσχαϊμ (1291-1300).

## Βιογραφία
Ήταν γιος του Χέρμαν Ζ΄ μαργράβου του Μπάντεν-Μπάντεν και της Αγνής του Τρύχενντίνγκεν.

Το 1300 απεβίωσε άγαμος και τον διαδέχθηκε ο αδελφός του Ροδόλφος Δ΄.

## Πηγές
* von Weech, Friedrich. "Karl Ludwig Friedrich". Allgemeine Deutsche Biographie (in German). p. Onlinefassung.

Κατηγορία:Οίκος του Τσέρινγκεν
Χέρμαν Θ΄ του Μπάντεν-Έμπερσταϊν

Ο **Χέρμαν Θ΄**, γερμ. Ηερμανν ΙΧ (απεβ. 13 Απριλίου 1353) από τον Οίκο του Τσέρινγκεν ήταν μαργράβος του Μπάντεν-Έμπερσταϊν (1333-1353).

## Βιογραφία
Ήταν γιος του Φρειδερίκου Β΄ μαργράβου του Μπάντεν-Έμπερσταϊν και της Αγνής του Βάινσμπουρκ.

Το 1353 απεβίωσε· ο μόνος γιος του Φρειδερίκος Δ΄ είχε αποβιώσει πιο πριν. Τον διαδέχθηκε ο γιος τού εξαδέλφου του, ο Ροδόλφος ΣΤ΄ μάργραβος του Μπάντεν.

## Οικογένεια
Νυμφεύτηκε το 1341 (ή ενωρίτερα) τη Ματίλντα του Βάιχινγκεν και είχε τέκνο:
* Φρειδερίκος Δ΄ απεβ. πριν το 1353.

## Παραπομπές


## Πηγές
* Barraclough, Geoffrey, ed. (1961). Medieval Germany, 911-1250. Vol. II:Essays. Basil Blackwell.

Κατηγορία:Οίκος του Τσέρινγκεν
Μιλτιάδης Καράτζης

Ο Μιλτιάδης Καράτζης ήταν Έλληνας επιχειρηματίας, με ιδιαίτερα κοινωνική δράση στην Κρήτη από όπου καταγόταν. Μετά τον θάνατό του 01/02/2015, ο δήμος Ηρακλείου αποφάσισε να τιμήσει την πορεία του και το φιλανθρωπικό έργο του μετονομαζοντας έναν από τους δρόμους του Ηρακλείου από Μαυσώλου σε Μιλτιάδη Καράτζη.

## Βιογραφία
Ο Μιλτιάδης Καράτζης γεννήθηκε το 1936 στο Μελιδοχώρι Μονοφατσίου Κρήτης και κατοικούσε στο Ηράκλειο. Παντρεύτηκε τη Νανά Καράτζη και ήταν πατέρας τεσσάρων παιδιών. Το 1954 αποφοίτησε από το Γυμνάσιο Ηρακλείου και στη συνέχεια πήγε στο πανεπιστήμιο της Βιέννης στην Αυστρία για να σπουδάσει Ιατρική. Παράλληλα με τις σπουδές του εργαζόταν ως πωλητής και αργότερα ως Γενικός Διευθυντής της Αυστριακής εταιρίας ΚΚS, με αντικείμενο την παραγωγή και εμπορία ειδών συσκευασίας για τις αλλαντοβιομηχανίες. Μιλούσε άπταιστα την αγγλική, γερμανική, ιταλική και γαλλική γλώσσα. 

Το 1969 δημιούργησε στην Αυστρία δική του εταιρεία με την επωνυμία M. KARATZIS & Co. με αντικείμενο την κατασκευή υλικών συσκευασίας για την αλλαντοποιεία. Το 1973 πούλησε την εταιρεία αυτή και επέστρεψε στην Ελλάδα ιδρύοντας στη γενέτειρά του εργοστάσιο παραγωγής ελαστικών δικτύων συσκευασίας κρεάτων - αλλαντικών και φυτωρίων. Ήταν Πρόεδρος & Διευθύνων Σύμβουλος της εισηγμένης στο Χ.Α.Α. εταιρείας Καράτζη Α.Ε. έως το θάνατό του τον Αύγουστο του 2015.

Ο Μιλτιάδης Καράτζης διετέλεσε μέλος του Δ.Σ. της ΕΤΒΑ την περίοδο 1989 – 1993, του Συνδέσμου Ελληνικών Τουριστικών Επιχειρήσεων και μέλος του Δ.Σ. του Λιμενικού Ταμείου Ηρακλείου. Επίσης υπήρξε μέλος του Συνδέσμου Ελληνικών Βιομηχανιών, του Πανελλήνιου Συνδέσμου Εξαγωγέων, του Συνδέσμου Κλωστοϋφαντουργικών Βιομηχανιών, του Συνδέσμου Βιομηχανιών Παραγωγής Υλικών Συσκευασίας και άλλων τοπικών και κλαδικών επαγγελματικών φορέων. 

Από τον Μάρτιο του 2005 ήταν επίτιμος Πρόξενος της Δημοκρατίας της Κορέας για την Κρήτη.

## Παραπομπές


Κατηγορία:Έλληνες επιχειρηματίες
Κατηγορία:Κρητικοί
Ροδόλφος Δ΄ του Μπάντεν-Πφόρτσχαϊμ

Ο **Ροδόλφος Δ΄** (γερμ.: *Rudolf IV*, 25 Ιουνίου 1348) από τον Οίκο του Τσέρινγκεν ήταν μαργράβος του Μπάντεν-Πφόρτσχαϊμ (1291-1348) και του Μπάντεν-Μπάντεν (1335-1348).

## Βιογραφία
Ήταν γιος του Χέρμαν Ζ΄ μαργράβου του Μπάντεν-Μπάντεν και της Αγνής του Τρύχενντίνγκεν.

Το 1348 απεβίωσε και τον διαδέχθηκαν οι γιοί του, ο Φρειδερίκος Γ΄ στο Μπάντεν-Μπάντεν και ο Ροδόλφος Ε΄ στο Μπάντεν-Πφόρτσχαϊμ.

## Οικογένεια
Νυμφεύτηκε πρώτα το 1318 τη Λιούτγκαρτ, κόρη του Φιλίππου Ε΄ του Μπόλανντεν· δεν απέκτησαν απογόνους.

Το 1324/25 απεβίωσε η Λιούγκαρτ και ο Ροδόλφος Ε΄ έκανε δεύτερο γάμο το 1326 με τη Μαρία, κόρη του Φρειδερίκου Α΄ κόμη του Έττινγκεν και είχε τέκνα:
* Φρειδερίκος Γ΄ 1327-1353, μάργραβος του Μπάντεν.
* Ροδόλφος Ε΄ απεβ. 1361, μάργραβος του Μπάντεν-Πφόρτσχαϊμ.

## Παραπομπές


## Πηγές
* Barraclough, Geoffrey, ed. (1961). Medieval Germany, 911-1250. Vol. II:Essays. Basil Blackwell.

Κατηγορία:Οίκος του Τσέρινγκεν
Ευγένιος Φρανσουά Βιντόκ

Ο **Εζέν Φρανσουά Βιντόκ** (γαλλικά: *Eugène François Vidocq*, 24 Ιουλίου, 1775 – 11 Μαΐου, 1857) ήταν Γάλλος εγκληματίας και εγκληματολόγος που η ιστορία της ζωής του, ενέπνευσε δεκάδες συγγραφείς όπως τους Βικτόρ Ουγκό, Έντγκαρ Άλλαν Πόου και Ονορέ ντε Μπαλζάκ.Ο πρώην εγκληματίας θα γίνει ο επικεφαλής της Ταξιαρχίας Ασφαλείας στο Παρίσι. Ο Βιντόκ θεωρείται ως πατέρας της σύγχρονης εγκληματολογίας και του τμήματος της Γαλλικής Αστυνομίας. Επίσης αποκαλείται ως ο πρώτος ιδιωτικός ντετέκτιβ.

## Βιογραφία

Ο Εζέν Φρανσουά Βιντόκ γεννήθηκε στις 24 Ιουλίου 1775 και ήταν το τρίτο παιδί της Ανριέτ Φρανσουάζ Βιντόκ (1744 - 1824) και του φουρνάρη Νικολά Ζόσεφ Φρανσουά Βιντόκ (1744 - 1799) στο Αρράς της Γαλλίας.Για την παιδική του ηλικία λίγα πράγματα είναι γνωστά, τα πιο πολλά προέρχονται από την αυτοβιογραφία του, και μερικά έγγραφα των Γαλλικών Αρχείων. Ο πατέρας του είχε καλή μόρφωση, και ήταν αρκετά εύπορος. Ο Βιντόκ είχε άλλα έξι αδέρφια. Δύο μεγαλύτερους αδερφούς και δύο νεότερους αδερφούς και δύο νεότερες αδερφές.

## Πηγές



Κατηγορία:Γάλλοι εγκληματίες
Κατηγορία:Εγκληματολόγοι
Ροδόλφος Ε΄ του Μπάντεν-Πφόρτσχαϊμ

Ο **Ροδόλφος Ε΄**, γερμ. Rudolf V (απεβ. 28 Αυγούστου 1361) από τον Οίκο του Τσέρινγκεν ήταν μαργράβος του Μπάντεν-Πφόρτσχαϊμ.

## Βιογραφία
Ήταν γιος του Ροδόλφου Δ΄ μαργράβου του Πφόρτσχαϊμ και της Μαρίας του Έττινγκεν.

Το 1361 απεβίωσε άτεκνος και τον διαδέχθηκε ο ανιψιός του Ροδόλφος ΣΤ΄.

## Οικογένεια
Νυμφεύτηκε το 1347 τη 2η εξαδέλφη του Αδελαΐδα, κόρη του Ροδόλφου-Χέσσο μαργράβου του Μπάντεν-Μπάντεν· δεν απέκτησαν τέκνα.

## Παραπομπές


## Πηγές
* Barraclough, Geoffrey, ed. (1961). Medieval Germany, 911-1250. Vol. II:Essays. Basil Blackwell.

Κατηγορία:Οίκος του Τσέρινγκεν
Φρειδερίκος Γ΄ της Βάδης

Ο **Φρειδερίκος Γ΄** (γερμ.: *Friedrich III*, 1327 - 2 Σεπτεμβρίου 1353) από τον Οίκο του Τσέρινγκεν ήταν μαργράβος του Μπάντεν (1348-1353).

## Βιογραφία
Ήταν γιος του Ροδόλφου Δ΄ μαργράβου του Πφόρτσχαϊμ και της Μαρίας του Έττινγκεν.

Το 1353 απεβίωσε σε ηλικία 26 ετών και τον διαδέθηκε ο μόνος γιος του Ροδόλφος ΣΤ΄.

## Οικογένεια
Νυμφεύτηκε τη 2η εξαδέλφη του Μαργαρίτα, κόρη του Ροδόλφου-Χέσσο μαργράβου του Μπάντεν-Μπάντεν και είχε τέκνα:
* Ροδόλφος ΣΤ΄ απεβ. 1372, μάργραβος του Μπάντεν.
* Μαργαρίτα, κυρία του Ερικούρ. Παντρεύτηκε πρώτα τον Γοδεφρείδο Β΄ κόμη του Λάινινγκεν-Ρίξινγκεν και μετά τον Ερρίκο κόμη του Λύτσελσταϊν.

## Πηγές
* Barraclough, Geoffrey, ed. (1961). Medieval Germany, 911-1250. Vol. II:Essays. Basil Blackwell.

## Παραπομπές


Κατηγορία:Οίκος του Τσέρινγκεν
Ροδόλφος ΣΤ΄ της Βάδης

Ο **Ροδόλφος ΣΤ΄** (γερμ.: *Rudolf VI*, θάν. 21 Μαρτίου 1372) από τον Οίκο του Τσέρινγκεν ήταν μαργράβος του Μπάντεν-Μπάντεν (1353-72) και του Μπάντεν-Πφόρτσχαϊμ (1361-72).

## Βιογραφία
Ήταν ο μόνος γιος του Φρειδερίκου Γ΄ μαργράβου του Μπάντεν-Μπάντεν και της Μαργαρίτας, κόρης του Ροδόλφου-Χέσσο μαργράβου του Μπάντεν-Μπάντεν.

Το 1372 απεβίωσε και τον διαδέχθηκε ο πρωτότοκος γιος του Βερνάρδος Α΄.

## Οικογένεια
Νυμφεύτηκε τη Ματίλντα, κόρη του Ιωάννη Γ΄ κόμη του Σπόνχαϊμ και είχε τέκνα:
* Βερνάρδος Α΄ 1364-1431, μάργραβος του Μπάντεν-Μπάντεν.
* Ροδόλφος Ζ΄ απεβ. 1391, μάργραβος του Μπάντεν-Μπάντεν.
* Ματίλντα απεβ. 1425, παντρεύτηκε τον Ερρίκο κόμη του Χέννεμπερκ.

## Παραπομπές


## Πηγές
* Barraclough, Geoffrey, ed. (1961). Medieval Germany, 911-1250. Vol. II:Essays. Basil Blackwell.

Ροδολφος 06
Βερνάρδος Α΄ της Βάδης

Ο **Βερνάρδος Α΄** (γερμ.: *Bernhard I*, 1364 - 5 Απριλίου 1431) από τον Οίκο του Τσέρινγκεν ήταν μαργράβος του Μπάντεν-Μπάντεν (1391-1431).

## Βιογραφία
Ήταν ο πρωτότοκος γιος του Ροδόλφου ΣΤ΄ μαργράβου του Μπάντεν και της Ματίλντας, κόρης του Ιωάννη Γ΄ κόμη του Σπόνχαϊμ.

Το 1431 απεβίωσε στο Μπάντεν σε ηλικία 67 ετών και τον διαδέχθηκε ο μόνος (επιζών) γιος του Ιάκωβος.

## Οικογένεια
Νυμφεύτηκε πρώτα το 1384 τη Μαργαρίτα, κόρη του Ροδόλφου Γ΄ κόμη του Χόενμπερκ· δεν απέκτησαν απογόνους. Διαζεύχθηκαν το 1391.

Το 1398 ο Βερνάρδος Α΄ έκανε δεύτερο γάμο με την Άννα, κόρη του Λουδοβίκου ΙΑ΄ κόμη του Έττινγκεν και είχε (επιζόντα) τέκνα:
* Άννα 1399-1421, παντρεύτηκε τον Λουδοβίκο Δ΄ κόμη του Λίχτενμπερκ.
* Βεατρίκη 1400-1452, παντρεύτηκε τον Έμιχ ΣΤ΄ κόμη του Λάινινγκεν-Χάρτενμπουρκ.
* Μαργαρίτα 1404-1442, παντρεύτηκε τον Αδόλφο Β΄ κόμη του Νασσάου-Βήσμπαντεν-Ίντσταϊν.
* Ιάκωβος 1407-1453, μάργραβος του Μπάντεν-Μπάντεν.
* Αγνή 1408-1473, παντρεύτηκε το 1432 τον Γεράρδο Ζ΄ των Σάουενμπουργκ κόμη του Χολστάιν-Ρέντσμπουργκ.
* Ούρσουλα 1409-1429, παντρεύτηκε πρώτα τον Γοδεφρείδο Θ΄ κόμη του Τσήγκενχαϊμ και έπειτα τον Ούλριχ Β΄ δούκα του Τεκ.
* Μπριγκίττα 1416-1441, μοναχή.

Από μη νόμιμη σχέση είχε φυσικά τέκνα:
* (νόθος) Βερνάρδος, ιερέας και μέλος του Συλλόγου του καθεδρικού (canon) ως το 1439.
* (νόθη) Άννα απεβ. πριν το 1449, παντρεύτηκε τον Πάουλ-Λούτραν φον Έρτριν, επίτροπο (vogt) του Πφόρτσχαϊμ.

## Πηγές
* Friedrich von Weech: Bernhard I., Markgraf v. Baden [In:] Allgemeine Deutsche Biographie (ADB), vol 2, Duncker & Humblot, Leipzig 1875, pp. 415-416.
* H. Dietrich Siebert: Bernhard I., Markgraf von Baden [In:] Neue Deutsche Biographie (NDB), vol. 2, Duncker & Humblot, Berlin 1955, p. 109 online.
* Richard Fester: Die Erwerbung der Herrschaften Hachberg und Höhingen durch Markgraf Bernhard I. von Baden in: Zeitschrift für die Geschichte des Oberrheins, NF vol. X., 1895, pp. 650–667.
* Richard Fester: Markgraf Bernhard I. und die Anfänge des badischen Territorialstaates, 1896

## Παραπομπές


Κατηγορία:Οίκος του Τσέρινγκεν
Κάρολος Α΄ της Βάδης

Ο **Κάρολος Α΄** (γερμ.: *Karl I*, 1427 - 24 Φεβρουαρίου 1475) από τον Οίκο του Τσέρινγκεν ήταν μαργράβος του Μπάντεν-Μπάντεν (1454-1475).

## Βιογραφία
Ήταν ο πρωτότοκος γιος του Ιακώβου μαργράβου του Μπάντεν-Μπάντεν και της Αικατερίνης, κόρης του Καρόλου Β΄ δούκα της Λωρραίνης.

Το 1475 απεβίωσε σε ηλικία 48 ετών και τον διαδέχθηκε ο πρωτότοκος γιος του Χριστόφορος Α΄.

## Οικογένεια
Νυμφεύτηκε το 1447 την Αικατερίνη των Αψβούργων, κόρη του Ερνέστου δούκα της Αυστρίας και είχε τέκνα:
* Αικατερίνη 1449-1484, παντρεύτηκε τον Γεώργιο Γ΄ κόμη του Βέρντενμπερκ-Ζάργκανς.
* Kίμμπουργκα 1450-1501, παντρεύτηκε τον Ένγκελμπερτ Β΄ κόμη του Νασσάου & Βιάνντεν.
* Μαργαρίτα 1452-1495, ηγουμένη στο αββαείο του Λίχτενταλ.
* Χριστόφορος Α΄ 1453-1527, μαργράβος του Μπάντεν-Μπάντεν.
* Αλβέρτος 1456-1488, μαργράβος του Μπάντεν-Χάχμπεργκ.
* Φρειδερίκος Δ΄ 1455-1517, επίσκοπος της Ουτρέχτης.

## Πηγές
* Arthur Kleinschmidt: Jacob I., Markgraf von Baden und Hochberg [in:] Allgemeine Deutsche Biographie (ADB), vol 13, Duncker & Humblot, Leipzig 1881, pp. 532–534.
* Konrad Krimm: Jakob I., Markgraf von Baden [in:] Neue Deutsche Biographie (NDB), vol. 10, Duncker & Humblot, Berlin 1974, p. 311 online

## Παραπομπές


Κατηγορία:Οίκος του Τσέρινγκεν
Ιάκωβος Α΄ της Βάδης

Ο **Ιάκωβος** (γερμ.: *Jakob I.*, 15 Μαρτίου 1407 - 13 Οκτωβρίου 1453) από τον Οίκο του Τσέρινγκεν ήταν μαργράβος του Μπάντεν-Μπάντεν (1431-1453).

## Βιογραφία
Ήταν ο μόνος (επιζήσας) γιος του Βερνάρδου Α΄ μαργράβου του Μπάντεν-Μπάντεν και της Άννας, κόρης του Λουδοβίκου ΙΑ΄ κόμη του Έττινγκεν.

Το 1453 απεβίωσε στο Μύλμπουρκ σε ηλικία 46 ετών και τον διαδέχθηκε ο πρωτότοκος γιος του Κάρολος Α΄.

## Οικογένεια
Νυμφεύτηκε το 1422 την Αικατερίνη, κόρη του Καρόλου Β΄ δούκα της Λωρραίνης και είχε τέκνα:
* Κάρολος Α΄ 1427-1475, μαργράβος του Μπάντεν-Μπάντεν
* Βερνάρδος Β΄ 1428/29-1458, μαργράβος του Μπάντεν-Μπάντεν, άγιος.
* Ιωάννης Β΄ 1434-1503, εκλέκτορας-αρχιεπίσκοπος του Τρηρ.
* Μαργαρίτα 1431-1457, παντρεύτηκε τον Αλβέρτο Γ΄ Αχιλλέα εκλέκτορα του Βρανδεμβούργου.
* Γεώργιος 1433-1484, επίσκοπος του Μετς.
* Μάρκος 1434-1478, μέλος του Συλλόγου (canon) του καθεδρικού της Λιέγης και του Στρασβούργου.
* Ματίλντα 1435/39-1485, ηγουμένη στο αββαείο του Τρηρ.

Από μία μη νόμιμη σχέση είχε ένα φυσικό τέκνο:
* (νόθος) Ροδόλφος.

## Πηγές
* Arthur Kleinschmidt: Jacob I., Markgraf von Baden und Hochberg [in:] Allgemeine Deutsche Biographie (ADB), vol 13, Duncker & Humblot, Leipzig 1881, pp. 532–534.
* Konrad Krimm: Jakob I., Markgraf von Baden [in:] Neue Deutsche Biographie (NDB), vol. 10, Duncker & Humblot, Berlin 1974, p. 311 online

## Παραπομπές


Κατηγορία:Οίκος του Τσέρινγκεν
Χριστόφορος Α΄ του Μπάντεν-Μπάντεν

Ο **Χριστόφορος Α΄ του Μπάντεν** (γερμ.: *Christoph I. von Baden*, 13 Νοεμβρίου 1453 - 19 Μαρτίου 1527) ήταν ο μαργράβος του Μπάντεν από το 1475 έως το 1515.

## Βιογραφία
Ήταν ο πρωτότοκος γιος του Καρόλου Α΄, μαργράβου του Μπάντεν-Μπάντεν και της Αικατερίνης των Αψβούργων, κόρης του Ερνέστου, δούκα της Αυστρίας.

Το 1527 απεβίωσε στο Μπάντεν-Μπάντεν σε ηλικία 74 ετών και τον διαδέχθηκαν οι τρεις γιοι του Βερνάρδος Γ΄, Φίλιππος Α΄ και Ερνέστος.

## Οικογένεια
Νυμφεύτηκε το 1469 την Οτιλία, κόρη του Φιλίππου Β΄ διαδόχου στην κομητεία του Κάτσενελνμπογκεν (γιου του Φιλίππου Α΄, κόμη του Κάτσενελνμπογκεν). Είχε τέκνα:
* Οτιλία 1470-1490, ηγουμένη στο αββαείο του Πφόρτσχαϊμ.
* Ιάκωβος 1471-1511, αρχιεπίσκοπος-εκλέκτορας του Τρηρ.
* Μαρία 1473-1519, ηγουμένη στο αββαείο του Λίχτενταλ.
* Βερνάρδος Γ΄ 1474-1536, μαργράβος του Μπάντεν-Μπάντεν.
* Κάρολος 1476-1510, μέλος του Συλλόγου (canon) του καθεδρικού του Στρασβούργου και του Τριρ.
* Φίλιππος Α΄ 1478-1533, μάργραβος του Μπάντεν-Σπόνχαϊμ.
* Ροδόλφος 1481-1532, μέλος του συλλόγου (canon) του καθεδρικού του Μάιντς, της Κολωνίας, του Στρασβούργου και του Άουγκσμπουργκ.
* Ερνέστος 1482-1553, μάργραβος του Μπάντεν-Ντούρλαχ.
* Βόλφγκανγκ 1484-1522.
* Σίβυλλα 1485-1518, παντρεύτηκε τον Φίλιππο Γ΄ κόμη του Χάναου-Λίχτενμπεργκ.
* Ροζίνα 1487-1554, παντρεύτηκε πρώτα τον Φραγκίσκο Βόλφγκανγκ, κόμη του Χοεντσόλερν και μετά τον Ιωάννη φον Οβ τσου Βάχενντορφ.
* Βεατρίκη 1492-1535, παντρεύτηκε τον Ιωάννη Β΄ των Βίττελσμπαχ δούκα του Παλατινάτου-Ζίμερν.

## Παραπομπές


## Πηγές
* [Article in the ADB](http://mdz.bib-bvb.de/digbib/lexika/adb/images/adb004/@ebt-link?target=idmatch(entityref,adb0040229))

Κατηγορία:Οίκος του Τσέρινγκεν
Ανιές Βαρντά

Η **Ανιές Βαρντά** (*Agnès Varda*, 30 Μαΐου 1928 – 29 Μαρτίου 2019) ήταν Γαλλίδα σκηνοθέτρια, σεναριογράφος, ηθοποιός, παραγωγός και φωτογράφος. Θεωρείτο πρωτοπόρος του κινηματογράφου και μία απο τις καλύτερες και πιο σημαντικές σκηνοθέτριες όλων των εποχών. Είναι γνωστή ως «η Γιαγιά της Γαλλικής Νουβέλ Βαγκ». Το έργο της είναι επίσης αξιόλογο για την σημαντικότητα του στο πεδίο του φεμινιστικού κινηματογράφου. Μαζί με τον σύζυγο της, ήταν μέλος της κινηματογραφικής ομάδας Left Bank (*Rive Gauche*), μία από τις δύο ομάδες από τις οποίες απαρτιζόταν το κίνημα της Νουβέλ Βαγκ. 

## Βιογραφία
Γεννήθηκε το 1928 στο Βέλγιο και έχει γαλλική και ελληνική καταγωγή. Σπούδασε ιστορία και φωτογραφία στην Εθνική Ανώτατη Σχολή Καλών Τεχνών στη Γαλλία. Ήταν παντρεμένη με τον φημισμένο σκηνοθέτη Ζακ Ντεμί από το 1962 μέχρι τον θάνατό του το 1990 και οι δυο τους είχαν συνεργαστεί και επαγγελματικά. Ορισμένες από τις ταινίες της είναι φόροι τιμής στον Ντεμί.

Πιθανότατα η πιο αναγνωρισμένη και σημαντική ταινία της είναι *[[Η Κλεό από τις 5 έως τις 7]],* μια εμβληματική ταινία για το κίνημα της Νουβέλ Βαγκ. Επιπλέον, η ταινία της *Vagabond* του 1985 κέρδισε τον Χρυσό Λέοντα. To 2017, η Βαρντά, μαζί με τον αστικό καλλιτέχνη JR, σκηνοθέτησε και πρωταγωνίστησε στο ντοκιμαντέρ *Faces Places,* το οποίο απέσπασε υποψηφιότητα «Όσκαρ» για καλύτερο ντοκιμαντέρ, κάνοντας την το μεγαλύτερο σε ηλικία άτομο που να έχει ποτέ προταθέι για Όσκαρ. Άλλες αξιοσημείωτες δουλειές της συμπεριλαμβάνουν τις ταινίες *Le Bonheur, La Pointe Courte, Les Glaneurs et la Glaneuse, L'une chante, l'autre pas* και το αυτοβιογραφικό ντοκιμαντέρ *Les Plages d'Agnes.*

Έχει τιμηθεί για τη συνολική προσφορά της στον κινηματογράφο, καθώς τής έχει απονεμηθεί o Τιμητικός Χρυσός Φοίνικας, το Τιμητικό Βραβείο Σεζάρ, το βραβείο Επιτεύγματος στον Παγκόσμιο Κινηματογράφο από τα Βραβεία Ευρωπαϊκού Κινηματογράφου και το Τιμητικό Όσκαρ (κάνοντάς την την πρώτη γυναίκα που να λάβει αυτό το βραβείο).

Στις 29 Mαρτίου του 2019 πέθανε από καρκίνο του στήθους. Η τελευταία της ταινία πριν τον θάνατό της ήταν το ντοκιμαντέρ *Varda par Agnès*, μια ανασκόπηση της κινηματογραφικής σταδιοδρομίας της.

## Παραπομπές


Κατηγορία:Γάλλοι σκηνοθέτες
Κατηγορία:Γάλλοι σεναριογράφοι
Κατηγορία:Γάλλοι παραγωγοί ταινιών
Κατηγορία:Γάλλοι μοντέρ
Κατηγορία:Γάλλοι κινηματογραφιστές
Κατηγορία:Γάλλοι φωτογράφοι
Κατηγορία:Τιμητικό Όσκαρ (παραλήπτες)
Κατηγορία:Ενταφιασμοί στο Κοιμητήριο του Μονπαρνάς
Αλβέρτος του Μπάντεν-Χάχμπεργκ

O **Αλβέρτος**, γερμ. Albrecht (1456 - 1488) από τον Οίκο του Τσέρινγκεν ήταν μαργράβος του Μπάντεν-Χάχμπερκ.

## Βιογραφία
Ήταν ο δευτερότοκος γιος του Καρόλου Α΄ μαργράβου του Μπάντεν-Μπάντεν και της Αικατερίνης των Αψβούργων, κόρης του Ερνέστου δούκα της Αυστρίας.

Το 1475 ο Αλβέρτος και ο μεγαλύτερος αδελφός του Χριστόφορος Α΄ διαδέχθηκαν τον πατέρα τους και κυβέρνησαν από κοινού. Το 1476 διαίρεσαν την επικράτεια: ο Χριστόφορος Α΄ έλαβε το Μπάντεν-Μπάντεν και ο Αλβέρτος την κομητεία του Χόχμπερκ. Ο Αλβέρτος παραχώρησε αμέσως το Χόχμπερκ στον Χριστόφορο Α΄ έναντι ετήσιου εισοδήματος, έτσι το μαργραβάτο έμεινε ουσιαστικά αδιαίρετο.

Η διαίρεση ήταν αρχικά για έξι έτη, αλλά το 1482 οι αδελφοί αποφάσισαν να τη συνεχίσουν. Το 1488 ο Αλβέρτος απεβίωσε στο κάστρο Χάχμπερκ σε ηλικία 32 ετών άγαμος και το Χόχμπερκ επέστρεψε στον Χριστόφορο Α΄.

## Παραπομπές


## Πηγές
* Barraclough, Geoffrey, ed. (1961). Medieval Germany, 911-1250. Vol. II:Essays. Basil Blackwell.

Κατηγορία:Οίκος του Τσέρινγκεν
Φρειδερίκος Δ΄ της Βάδης

Ο **Φρειδερίκος Δ΄**, γερμ. Friedrich IV (9 Ιουλίου 1455 - 24 Σεπτεμβρίου 1517) από τον Οίκο του Τσέρινγκεν ήταν επίσκοπος της Ουτρέχτης (1496-1517).

## Βιογραφία
Ήταν ο τρίτος γιος του Καρόλου Α΄ μαργράβου του Μπάντεν-Μπάντεν και της Αικατερίνης των Αψβούργων, κόρης του Ερνέστου δούκα της Αυστρίας.

Έγινε μέλος του Συλλόγου (canon) του καθεδρικού της Κολωνίας και έπειτα, με ισχυρή πίεση του εξαδέλφου του Μαξιμιλιανού Α΄ της Γερμανίας εκλέχθηκε επίσκοπος της Ουτρέχτης. Ο βασιλιάς πίστευε ότι ο Φρειδερίκος θα ευνοούσε τα συμφέροντά του.

Ωστόσο η Ουτρέχτη δρούσε ανεξάρτητα και προσέγγισε τον Καρόλου Β΄ δούκα του Χέλρε. Ο Φρειδερίκος έδρασε έντονα, αλλά οι αντίπαλοί του στο Γκέλντερς αντέδρασαν δυναμικά.

Το 1514 αποκαλύφθηκε ότι ο Φρειδερίκος σχεδίαζε την παραχώρηση της επισκοπής σε υποψήφιο του Λουδοβίκου ΙΒ΄ της Γαλλίας. Τότε ο Κάρολος Ε΄ των Αψβούργων της Γερμανίας (εγγονός και διάδοχος του Μαξιμιλιανού Α΄) έγινε εχθρικός απέναντί του και τον ανάγκασε να παραιτηθεί το 1517 και επεδίωξε να εκλεγεί ο Φίλιππος των Βαλουά-Βουγουνδίας ως νέος επίσκοπος της Ουτρέχτης.

Το 1517 απεβίωσε και τάφηκε στο ναό του Μπάντεν-Μπάντεν.

## Πηγές
* Barraclough, Geoffrey, ed. (1961). Medieval Germany, 911-1250. Vol. II:Essays. Basil Blackwell.

## Παραπομπές σε πηγές


Κατηγορία:Οίκος του Τσέρινγκεν
Ενωμένο Μέτωπο (Λαϊκή Δημοκρατία της Κίνας)

Το **Ενωμένο Μέτωπο** (κινεζικά: 统一战线) της Λαϊκής Δημοκρατίας της Κίνας είναι λαϊκό μέτωπο των νόμιμων κομμάτων της χώρας, με επικεφαλής το Κομμουνιστικό Κόμμα της Κίνας. Εκτός από το ΚΚΚ, περιλαμβάνει οκτώ μικρά κόμματα και την Πανκινεζική Ομοσπονδία Βιομηχανίας και Εμπορίου. Διοικείται από το Τμήμα Εργασίας Ενωμένου Μετώπου της Κεντρικής Επιτροπής του Κομμουνιστικού Κόμματος της Κίνας.

Το Ενωμένο Μέτωπο εκπροσωπείται μαζί με άλλες μαζικές οργανώσεις όπως εμπορικές ενώσεις, γυναίκες και οργανώσεις νεολαίας, μειονότητες κλπ. στην Κινεζική Λαϊκή Πολιτική Συμβουλευτική Διάσκεψη. Το Ενωμένο Μέτωπο δεν έχει καμία πραγματική δύναμη ανεξάρτητη από το ΚΚΚ, υπάρχει κυρίως για να δώσει μια πλατφόρμα στις πλειοψηφικές δυνάμεις στην κοινωνία της Λαϊκής Δημοκρατίας. Οι ηγέτες του είναι ως επί το πλείστον επιλεγμένοι από το Κομμουνιστικό Κόμμα της Κίνας ή είναι οι ίδιοι μέλη του ΚΚΚ. Τα κόμματα που το απαρτίζουν είναι σχεδόν εντελώς υποταγμένα στο ΚΚΚ και θα πρέπει να αποδέχονται το ηγετικό ρόλο του, ως προϋπόθεση για τη συνέχιση της ύπαρξής τους. Έτσι, η Κίνα είναι *de facto* μονοκομματικό κράτος. Ωστόσο, τα μέλη του Ενωμένου Μέτωπου κατ' όνομα αντιπροσωπεύονται στο Εθνικό Λαϊκό Συνέδριο.

## Παραπομπές


## Εξωτερικοί σύνδεσμοι
* Επίσημη ιστοσελίδα του Τμήματος Εργασίας Ενωμένου Μετώπου, Κεντρική Επιτροπή του ΚΚΚ

Κατηγορία:Κομμουνισμός στην Κίνα
Κατηγορία:Πολιτική της Κίνας